
1、 [bookmark: _Hlk57412464]前言
《詩經》是中國最古老的一部詩歌總集，〈詩大序〉曰：「詩者，志之所之也，在心爲志，發言爲詩。」[footnoteRef:1]從先秦到明清，詩詞的體例不斷變化，但是詩歌的內涵從未改變，即傳達內心的情志。〈行露〉是十五國風中召南的一首詩，蓋述一女拒婚之事。然自漢以來，歷代註解諸多，多有出入，難以辨別。且《詩經》本爲有韻詩[footnoteRef:2]，但上古音至今，變化諸多，押韻、叶韻問題，亦爲困擾。故本文試從義理與聲韻兩方面探究此詩。一方面，淺析諸說，探析字義，提出己見；另一方面，分析韻腳，探討押韻，冀能於學者略有裨益。 [1:  〔漢〕毛亨傳，〔漢〕鄭玄箋，〔唐〕孔穎達疏：〈詩大序〉《毛詩正義》（北京：北京大學出版社，2000年），頁13。]  [2:  王力著：《詩經韻讀 楚辭韻讀》（北京：中國人民大學出版社，2004），頁3。] 


二、文本
[bookmark: _Hlk74207961]厭浥行露，豈不夙夜，謂行多露。
誰謂雀無角，何以穿我屋。誰謂女無家，何以速我獄。雖速我獄，室家不足。
誰謂鼠無牙，何以穿我墉。誰謂女無家，何以速我訟。雖速我訟，亦不女從。[footnoteRef:3] [3: 〔漢〕毛亨傳，〔漢〕鄭玄箋，〔唐〕孔穎達疏：《毛詩正義》（臺灣：藝文印書館影印阮元校勘本，2001），卷1，頁55-57。] 


三、義理
（一） 詩旨探析
本詩爲〈國風·召南〉十四首之一，召南爲召公奭所統轄之采邑，地處周南（即今河南省黃河以南偏西之地）以南至長江之地域。[footnoteRef:4]〈周南召南譜〉曰：「文王受命作邑於豐，乃分岐邦周召之地爲周公旦、召公奭之采地，施先公之教於己所職之國。……其得聖人之化者，謂之〈周南〉；得賢人之化者，謂之〈召南〉。」[footnoteRef:5]召南之地深受文王教化，屬於正風[footnoteRef:6]。故〈詩大序〉曰：「周南召南，正始之道，王化之基。」[footnoteRef:7] [4:  屈萬里著：《詩經釋義》（臺北：中國文化大學出版部，1983年），頁25, 36-37。]  [5:  〔漢〕毛亨傳，〔漢〕鄭玄箋，〔唐〕孔穎達疏：〈周南召南譜〉《毛詩正義》（臺灣：藝文印書館影印阮元校勘本，2001），卷1， 頁8。]  [6:  朱熹云：「舊說二南爲正風，所以用之閨門鄉黨邦國而化天下也。十三國爲變風，則亦領在樂官，以時存肄，備觀省而垂監戒耳。」〔宋〕朱熹集註：《詩集傳》（臺北：中華書局，2019），頁1。]  [7:  〔漢〕毛亨傳，〔漢〕鄭玄箋，〔唐〕孔穎達疏：〈詩大序〉《毛詩正義》（北京：北京大學出版社，2000年），頁19。] 

〈行露〉之旨，諸說各異，今略陳其大者列之：
（1） 召伯聽訟，貞女拒婚：毛〈序〉曰：「行露，召伯聽訟也。衰亂之俗微，貞信之教興，彊暴之男，不能侵陵貞女也。」正義曰：「男雖侵陵，貞女不從，是以貞女被訟，而召伯聽斷之。……所以得有彊暴者，紂俗難革故也。言彊暴者，謂彊行無禮，而陵暴於人。」[footnoteRef:8]姚際恆[footnoteRef:9]、裴普賢[footnoteRef:10]亦從此說。 [8:  〔漢〕毛亨傳，〔漢〕鄭玄箋，〔唐〕孔穎達疏：〈行露〉《毛詩正義》（北京：北京大學出版社，2000年），卷1，頁55。]  [9:  〔清〕姚際恆著，顧頡剛點校：《姚際恆著作集（一）詩經通論》（臺北：中央研究院中國文哲研究所，2004），頁53。]  [10:  糜文開，裴普賢著：《詩經欣賞與研究》（臺北：三民書局，1958），頁91。] 

（2） 貞女守禮拒婚：朱熹《詩集傳》曰：「故女子有能以禮自守，而不爲強暴所污者，自述己志，作此詩以絕其人。」[footnoteRef:11]近人王靜芝贊同此說：「詩序以召伯聽訟爲主。朱傳不言聽訟，但言女子拒強暴，頗能其旨。」[footnoteRef:12]屈萬里亦從之。[footnoteRef:13] [11:  〔宋〕朱熹集註：《詩集傳》（臺北：中華書局，2019），頁10。]  [12:  王靜芝:《詩經通釋》（新北；輔仁大學中國文學系，2016），頁65。]  [13:  屈萬里著：《詩經釋義》（臺北：中國文化大學出版部，1983年），頁42。] 

（3） 召南申女拒婚：魯詩[footnoteRef:14]、韓詩[footnoteRef:15]皆有此說，《列女傳》詳列之：「召南申女者，申人之女也。既許嫁於酆，夫家禮不備而欲迎之，女與其人言：『以為夫婦者，人倫之始也，不可不正。……夫家輕禮違制，不可以行。』遂不肯往。夫家訟之於理，致之於獄。女終以一物不具，一禮不備，守節持義，必死不往。」[footnoteRef:16]清陳奐亦從之。[footnoteRef:17] [14:  〔清〕陳壽祺撰，〔清〕陳喬樅述：〈魯詩遺說考〉《三家詩遺說考》（續修四庫全書·卷七十六），卷一，頁72。]  [15:  韓嬰撰，賴炎元注譯：《韓詩外傳今注今譯》（古籍今注今譯叢刊）（臺北：臺灣商務印書館，1979）， 頁2。]  [16:  張敬注譯：〈貞順傳·召南申女〉《列女傳今注今譯》（古籍今注今譯叢刊）（臺北：臺灣商務印書館，1994），卷四，頁131-132。]  [17:  〔清〕陳奐著：《詩毛氏傳疏》（北京：中國書店，1984），頁12。] 

（4） 貧士卻婚遠嫌：清方玉潤言：「當是必有勢家巨族，以女強妻貧士。或前已許字於人，中復自悔，另圖別嫁者。」[footnoteRef:18] [18:  〔清〕方玉潤撰；李先耕點校：《詩經原始》（北京：中華書局，1986），頁104。] 

（5） 其他諸說：余冠英認爲，該女子已有夫家，而男子欲強娶以訟，此爲女方父母之言。[footnoteRef:19]陳子展以爲，女子拒與已有妻室的男子重婚之詩。[footnoteRef:20]朱守亮曰：「此女子許婚後，發現男子非偶，而藉聘禮不足，以拒男婚之詩。」[footnoteRef:21] [19:  余冠英選注：《詩經選》（北京：人民文學出版社，1979），頁14。]  [20:  陳子展撰述：《詩經直解》（上海：復旦大學出版社，1983），卷二，頁48。]  [21:  朱守亮：《詩經評釋》（臺北：學生書局，1984），頁78。] 

以上諸說，衆說紛紜，莫衷一是。筆者以爲第四、五諸說，皆但憑臆測，並無根據，不可爲信。前三說所異者，是否召伯聽訟，是否此女爲召南申女。首先需明召伯爲何人。一說召公奭，一說召穆公虎。召公奭爲西周賢臣，與周公旦同輔周武王、周成王，開創 「成康之治」，周南、召南分別爲周公旦、召公奭的采地[footnoteRef:22]。而召穆公虎爲召公奭次子的後代。屈萬里[footnoteRef:23]、裴普賢[footnoteRef:24]皆從召穆公虎之說。然魯詩說〈甘棠〉篇曰： [22: 〔漢〕毛亨傳，〔漢〕鄭玄箋，〔唐〕孔穎達疏：〈周南召南譜〉《毛詩正義》（臺灣：藝文印書館影印阮元校勘本，2001），卷1， 頁8。]  [23:  屈萬里著：《詩經釋義》（臺北：中國文化大學出版部，1983年），頁41。]  [24:  糜文開，裴普賢著：《詩經欣賞與研究》（臺北：三民書局，1958），頁87-90。] 

「燕召公奭與周同姓，武王滅紂，封召公於燕，成王時入據三公，出為二伯，自陝以西，召公主之。當農桑之時，重為所煩勞，不舍鄉亭，止于棠樹之下，聽訟決獄，百姓各得其所。壽百九十餘乃卒。後人思其德美，愛其樹而不敢伐，《詩·甘棠》之所作也。」[footnoteRef:25] [25:  王先謙撰；吳格點校：〈甘棠〉《詩三家義集疏》（十三經清人注疏）（北京： 中華書局，1987），卷二，頁83-84。] 

[bookmark: OLE_LINK3][bookmark: OLE_LINK4]毛詩亦從之。[footnoteRef:26]且〈行露〉篇〈序〉言及召伯，鄭康成註：「衰亂之俗微，貞信之教興，此殷之末世，周之盛德，當文王與紂之時。」[footnoteRef:27]〈行露〉所述時期爲殷末文王之時，亦合於召公奭之時代也。依此說，召伯爲召公奭，甘棠樹即聽訟之處明矣。 [26:  〔漢〕毛亨傳，〔漢〕鄭玄箋，〔唐〕孔穎達疏：〈周南召南譜〉《毛詩正義》（臺灣：藝文印書館影印阮元校勘本，2001），卷1， 頁8。]  [27:   〔漢〕毛亨傳，〔漢〕鄭玄箋，〔唐〕孔穎達疏：《毛詩正義》（臺灣：藝文印書館影印阮元校勘本，2001），卷一，頁55。] 

申女之說，裴普賢認爲「無可證信」[footnoteRef:28]。然韓詩魯詩皆述及，劉向所著《列女傳》亦頌之，若無確事，豈能如此詳述。且韓魯之說，此女爲召南申人之女，亦與毛詩殷末召公聽訟相合也。申女爲何拒婚，其理或疑。《列女傳》曰：「既許嫁於酆，夫家禮不備而欲迎之，……遂不肯往。」[footnoteRef:29]《禮儀·士昏禮》云：「女子許嫁」，鄭註：「許嫁，已受納徵之禮也。」[footnoteRef:30]士昏禮包括「納采、問名、納吉、納徵、請期、親迎」[footnoteRef:31]，申女既已許嫁，則惟請期、親迎二禮未畢。王先謙認爲：「凡禮，皆藉物以行，親迎時冕服攝盛、執雁御輪諸事，禮也，亦物也，禮既不行，物即不具，是申女所謂『禮物不備具』者，即指親迎言之明矣。」[footnoteRef:32]孔穎達認爲，昏禮當在仲春二月親迎，而男子多露之時才來，已是三四月，失時則於禮不足。[footnoteRef:33]故知申女所以拒婚者，非聘禮多寡之實物，當爲親迎失時，申女以禮自持，故而拒之。孔穎達曰：「以文王之教，女皆貞心，非禮不動，故能拒彊暴之男。」[footnoteRef:34]貞女守禮不僅見於召南申女，如魯宣公之女伯姬，因宋恭公不親迎，拒行三月廟見；華氏孟姬，以齊人禮不備終不往，後齊孝公脩禮親迎於華氏之室，遂成良緣。[footnoteRef:35]〈昏義〉曰：「昏禮者，禮之本也。」[footnoteRef:36]於以上諸例，猶可見親迎之重。 [28:  糜文開，裴普賢著：《詩經欣賞與研究》（臺北：三民書局，1958），頁92-93。]  [29:  張敬注譯：〈貞順傳·召南申女〉《列女傳今注今譯》（古籍今注今譯叢刊）（臺北：臺灣商務印書館，1994），卷四，頁131-132。]  [30: 〔漢〕鄭玄注，〔唐〕賈公彥疏：〈士昏禮〉《儀禮注疏》（十三經注疏整理委員會整理）（北京：北京大學出版社，2000），卷六，頁109。]  [31: 〔漢〕鄭玄註，〔唐〕孔穎達正義：〈昏義〉《禮記正義》（杭州：浙江大學出版社，2019），卷68，頁1414-1415。]  [32:  王先謙撰；吳格點校：〈行露〉《詩三家義集疏》（十三經清人注疏）（北京： 中華書局，1987），卷二，頁91。]  [33:  〔漢〕毛亨傳，〔漢〕鄭玄箋，〔唐〕孔穎達疏：《毛詩正義》（臺灣：藝文印書館影印阮元校勘本，2001），卷一，頁55。]  [34:  〔漢〕毛亨傳，〔漢〕鄭玄箋，〔唐〕孔穎達疏：《毛詩正義》（臺灣：藝文印書館影印阮元校勘本，2001），卷一，頁57。]  [35:  張敬注譯：〈貞順傳·召南申女〉《列女傳今注今譯》（古籍今注今譯叢刊）（臺北：臺灣商務，1994），卷四，頁133-134，141-142。]  [36:  〔漢〕鄭玄註，〔唐〕孔穎達正義：〈昏義〉《禮記正義》（杭州：浙江大學出版社，2019），卷68，頁1416。] 

故綜上而言，此詩當爲殷末之時，紂俗難革，時有無禮；然文王德風亦漸起，女子守禮自持。時男女雙方納徵行畢，男方親迎，失時違禮，故申女拒婚，男方遂起訴訟，召公奭聽訟之也。裴普賢曰：「原詩正氣磅礴，意志堅決，表達了女子凜然不可侵犯的精神。」[footnoteRef:37] [37:  糜文開，裴普賢著：《詩經欣賞與研究》（臺北：三民書局，1958），頁93。] 

（二） 字義探析
[bookmark: OLE_LINK1][bookmark: OLE_LINK2]此詩中「厭浥」二字，諸家均釋義「濕意」。[footnoteRef:38]馬瑞辰則認爲「厭浥即湆浥之假借。」[footnoteRef:39]考之《說文》：「厭，笮也。从厂猒聲。於輒切八部。」[footnoteRef:40]「笮」義爲窄迫[footnoteRef:41]。又「浥，溼也。从水邑聲。於及切七部。」[footnoteRef:42]「湆，幽溼也。从水音聲。去急切七部。」[footnoteRef:43]三字皆爲形聲，複查《說文》「猒，於鹽切七部。」[footnoteRef:44]「邑，於汲切七部。」[footnoteRef:45]「音，於今切七部。」[footnoteRef:46]三字聲紐同屬「影」母，古韻同歸段氏第七部。林尹師云：「形聲字的聲符，是語根之所寄。語根相同的字，意思往往相同。」[footnoteRef:47]馬瑞辰之說可信也。 [38:  屈萬里著：《詩經釋義》（臺北：中國文化大學出版部，1983年），頁42。又〔漢〕毛亨傳，〔漢〕鄭玄箋，〔唐〕孔穎達疏：《毛詩正義》（臺灣：藝文印書館影印阮元校勘本，2001），頁55。]  [39:  馬瑞辰撰：《毛詩傳箋通釋》（十三經清人注疏）（北京： 中華書局，1989），頁85。]  [40:  〔漢〕許慎撰，〔清〕段玉裁注：《說文解字注》（臺北：洪葉文化出版社，2016年10月），頁452。]  [41:  〔漢〕許慎撰，〔清〕段玉裁注：《說文解字注》（臺北：洪葉文化出版社，2016年10月），頁193。]  [42:  〔漢〕許慎撰，〔清〕段玉裁注：《說文解字注》（臺北：洪葉文化出版社，2016年10月），頁557。]  [43:  〔漢〕許慎撰，〔清〕段玉裁注：《說文解字注》（臺北：洪葉文化出版社，2016年10月），頁565。]  [44:  〔漢〕許慎撰，〔清〕段玉裁注：《說文解字注》（臺北：洪葉文化出版社，2016年10月），頁204。]  [45:  〔漢〕許慎撰，〔清〕段玉裁注：《說文解字注》（臺北：洪葉文化出版社，2016年10月），頁285。]  [46:  〔漢〕許慎撰，〔清〕段玉裁注：《說文解字注》（臺北：洪葉文化出版社，2016年10月），頁102。]  [47: 林尹編著：《文字學概述》（新北：正中書局，2007），頁137。] 

「豈不夙夜、謂行多露」一句中「謂」字，馬瑞辰云：「疑為『畏』之假借。凡詩上言豈不、豈敢者，下句多言畏。」[footnoteRef:48]如《小雅·出車》：「豈不懷歸，畏此簡書」[footnoteRef:49]，即與此詩句法相類。又如左傳僖公二十年引此詩，杜註言：「豈不欲早暮而行，懼多露之濡己。」[footnoteRef:50]「謂」釋爲「懼」，似亦訓「謂」爲「畏」。[footnoteRef:51]考之《說文》「謂，報也。从言胃聲。于貴切十五部。」[footnoteRef:52]「畏，惡也。从甶虎省。於貴切十五部。」[footnoteRef:53]「謂」與「畏」同屬段氏古音十五部，屬於疊韻，兩字互爲假借，此說當可信。 [48:  馬瑞辰撰：《毛詩傳箋通釋》（十三經清人注疏）（北京： 中華書局，1989），頁85。]  [49:  〔漢〕毛亨傳，〔漢〕鄭玄箋，〔唐〕孔穎達疏：〈出車〉《毛詩正義》（臺灣：藝文印書館影印阮元校勘本，2001），卷九，頁339。]  [50:  〔周〕左丘明傳，〔晉〕杜預注，〔唐〕孔穎達正義：〈僖公十五至二十一年〉《春秋左傳正義》（十三經注疏整理委員會整理）（北京：北京大學，2000），卷十四，頁456。]  [51:  馬瑞辰撰：《毛詩傳箋通釋》（十三經清人注疏）（北京： 中華書局，1989），頁85。]  [52:  〔漢〕許慎撰，〔清〕段玉裁注：《說文解字注》（臺北：洪葉文化出版社，2016年10月），頁90。]  [53:  〔漢〕許慎撰，〔清〕段玉裁注：《說文解字注》（臺北：洪葉文化出版社，2016年10月），頁441。] 

「女」字全詩共出現三次，鄭康成於「誰謂女無家」下註：「女，音汝，下皆同。」[footnoteRef:54]考之《說文》「女，婦人也，象形，尼呂切五部。」[footnoteRef:55]「汝，汝水。从水女聲。人渚切五部。」[footnoteRef:56]《王力古漢語字典》釋「女」：「通『汝』。你，你們。」[footnoteRef:57]「女」「汝」二字古韻同在段氏第五部，聲母同歸「泥」紐，故二字通假。《韓詩》於「亦不女從」作「亦不爾從」。[footnoteRef:58]陳喬樅云：「女、爾古字通用。」[footnoteRef:59]考之《說文》：「爾，麗爾。从冂从㸚，兒氏切十五部。」[footnoteRef:60]段註：「後人以其與汝雙聲。假爲爾汝字。」[footnoteRef:61]「爾」與「女」「汝」皆為「泥」紐，屬於雙聲，故「爾」爲「女」「汝」之假借。 [54:  〔漢〕毛亨傳，〔漢〕鄭玄箋，〔唐〕孔穎達疏：《毛詩正義》（臺灣：藝文印書館影印阮元校勘本，2001），卷一，頁56。]  [55:  〔漢〕許慎撰，〔清〕段玉裁注：《說文解字注》（臺北：洪葉文化出版社，2016年10月），頁618。]  [56:  〔漢〕許慎撰，〔清〕段玉裁注：《說文解字注》（臺北：洪葉文化出版社，2016年10月），頁530。]  [57:  王力編著：《王力古漢語字典》（王力全集 第25卷）（北京：中華書局，2014），頁186。]  [58:  韓嬰撰，賴炎元注譯：《韓詩外傳今注今譯》（古籍今注今譯叢刊）（臺北：臺灣商務印書館，1979）， 頁2。]  [59:  王先謙撰；吳格點校：〈行露〉《詩三家義集疏》（十三經清人注疏）（北京： 中華書局，1987），卷二，頁93。]  [60:  〔漢〕許慎撰，〔清〕段玉裁注：《說文解字注》（臺北：洪葉文化出版社，2016年10月），頁129。]  [61:  〔漢〕許慎撰，〔清〕段玉裁注：《說文解字注》（臺北：洪葉文化出版社，2016年10月），頁129。] 


四、韻腳
《詩經》是有韻詩，然以現代音讀之，往往有不和者，先秦至今，語音多有變化之故。明陳第所著《毛詩古音考》，爲探討《詩經》押韻專著之始。陳第以前，學者於上古音研究未深，多以中古音讀上古韻文，其押韻不合者，輒改讀他音。[footnoteRef:62]猶以朱熹《詩集傳》叶音說，廣爲運用。然叶音說流弊亦深，若爲押韻方便，任意將詩中字音改讀爲可協韻之音，如此幾乎無字不可叶者。故明焦竑〈古詩無叶音說〉云：「如此則東亦可音西，南亦可音北，上亦可音下，前亦可音後，凡字皆無正呼，凡詩皆無正字矣，豈理也哉！」[footnoteRef:63]陳新雄亦曰：「以今律古，強古以適今，以致字無定音，音無正字，與研究古音之觀念，根本相違。」[footnoteRef:64]因此分析《詩經》押韻，當依上古音辨析，不依今音臆斷。〈行露〉全詩分三章，一章三句，二章六句。今分析此詩押韻，依陳新雄古韻三十二部爲主，下文就各章韻部歸屬詳述之： [62:  陳新雄著：《聲韻學》（臺北：文史哲出版社，2007），頁632。]  [63:  陳新雄著：《聲韻學》（臺北：文史哲出版社，2007），頁641。]  [64:  陳新雄著：《聲韻學》（臺北：文史哲出版社，2007），頁639。] 

（一） 「露」「夜」
首章押韻字爲「露」「夜」「露」。「露」，今音讀爲/lu˥˩/，《廣韻》註爲「洛故切」（下言中古韻皆指《廣韻》），歸於去聲「暮」韻。[footnoteRef:65]《說文》反切與《廣韻》同，歸於段氏第五部「魚」。[footnoteRef:66]「夜」，今音讀爲/jɛ˥˩/，其中古反切爲「羊謝切」，歸於去聲「禡」韻。《說文》反切同，歸於段氏第五部。查陳新雄古韻分部，兩字皆爲十四「鐸」韻[footnoteRef:67]。故知「露」「夜」二字，中古音不合，上古屬同韻，首章三句皆押「鐸」韻。下列表對比之： [65:  〔宋〕陳彭年等著：《新校宋本廣韻》（臺北：洪葉文化，2001年），頁367。]  [66:  〔漢〕許慎撰，〔清〕段玉裁注：《說文解字注》（臺北：洪葉文化出版社，2016年10月），頁579。]  [67:  見於陳新雄著：《聲韻學》（臺北：文史哲出版社，2007），頁946。] 

	押韻字
	今音
	廣韻反切及韻部
	說文反切及段氏十七部
	陳新雄三十二部

	露
	/lu˥˩/
	洛故切，去聲十一暮
	洛故切，五魚
	十四鐸

	夜
	/jɛ˥˩/
	羊謝切，去聲四十禡
	羊謝切，五魚
	


（二） 「角」「屋」「獄」「足」
次章押韻字爲「角」「屋」「獄」「獄」「足」。朱熹以爲「家」亦協韻，註「叶音谷」[footnoteRef:68]，非也。「角」，今音讀爲/tɕjɑʊ˨˩/，中古反切爲「盧谷反」，歸於入聲「屋」韻。[footnoteRef:69]《說文》註爲「古岳切」，歸於段氏第三部「尤」韻。[footnoteRef:70]「屋」，今音讀爲/u˥/，中古反切爲「烏谷反」，歸於入聲「屋」韻。[footnoteRef:71]《說文》反切同，歸入段氏第三部。[footnoteRef:72]「獄」，今音讀爲/y˥˩/，中古反切爲「魚欲切」，歸於入聲「燭」韻。[footnoteRef:73]《說文》反切同，歸入段氏第三部。[footnoteRef:74]「足」，今音讀爲/tsu˧˥/，中古反切爲「即玉切」，歸於入聲「燭」韻。[footnoteRef:75]《說文》反切同，歸入段氏第三部。以上四字皆在陳新雄古韻分部第十七部「屋」韻。[footnoteRef:76]而「家」字，《說文》反切爲「古牙切」，歸入段氏第五部「魚」韻[footnoteRef:77]，陳新雄古韻分部歸入十三「魚」韻[footnoteRef:78]，與前四字不合韻。綜上，次章「角」「屋」「獄」「獄」「足」上古同韻，皆爲「屋」韻。下列表說明： [68:  〔宋〕朱熹集註：《詩集傳》（臺北：中華書局，2019），頁10。]  [69:  〔宋〕陳彭年等著：《新校宋本廣韻》（臺北：洪葉文化，2001年），頁451。]  [70:  〔漢〕許慎撰，〔清〕段玉裁注：《說文解字注》（臺北：洪葉文化出版社，2016年10月），頁186。]  [71:  〔宋〕陳彭年等著：《新校宋本廣韻》（臺北：洪葉文化，2001年），頁448。]  [72:  〔漢〕許慎撰，〔清〕段玉裁注：《說文解字注》（臺北：洪葉文化出版社，2016年10月），頁404-405。]  [73:  〔宋〕陳彭年等著：《新校宋本廣韻》（臺北：洪葉文化，2001年），頁461。]  [74:  〔漢〕許慎撰，〔清〕段玉裁注：《說文解字注》（臺北：洪葉文化出版社，2016年10月），頁482-483。]  [75:  〔宋〕陳彭年等著：《新校宋本廣韻》（臺北：洪葉文化，2001年），頁463。]  [76:  陳新雄著：《聲韻學》（臺北：文史哲出版社，2007），頁952。]  [77:  〔漢〕許慎撰，〔清〕段玉裁注：《說文解字注》（臺北：洪葉文化出版社，2016年10月），頁341。]  [78:  陳新雄著：《聲韻學》（臺北：文史哲出版社，2007），頁 978。] 

	押韻字
	今音
	廣韻反切及韻部
	說文反切及段氏十七部
	陳新雄三十二部

	角
	/tɕjɑʊ˨˩/
	盧谷反，入聲一屋
	古岳切，三尤
	十七屋

	屋
	/u˥/
	烏谷反，入聲一屋
	烏谷反，三尤
	

	獄
	/y˥˩/
	魚欲切，入聲三燭
	魚欲切，三尤
	

	足
	/tsu˧˥/
	即玉切，入聲三燭
	即玉切，三尤
	


（三） 「牙」「墉」「家」「訟」「從」
[bookmark: _Hlk74249070]末章押韻字爲「牙」「墉」「家」「訟」「訟」「從」。「牙」今音讀爲/ja˧˥/，中古反切爲「五加切」，歸入平聲「麻」韻。[footnoteRef:79]《說文》反切同，歸入段氏第五部「魚」韻。[footnoteRef:80]「墉」今音讀爲/jʊŋ˥/，中古反切爲「餘封切」，歸於平聲「鍾」韻。[footnoteRef:81]《說文》反切「余封切」，歸入段氏第九部「東」韻。[footnoteRef:82]「家」今音讀爲/tɕja˥/，中古反切爲「古牙切」，歸於平聲「麻」韻。[footnoteRef:83]《說文》反切同，歸入段氏第五部。[footnoteRef:84]「訟」今音讀爲/sʊŋ˥˩/，中古反切爲「許容切」，歸於平聲「鍾」韻。[footnoteRef:85]《說文》反切「似用切」，歸入段氏第九部。[footnoteRef:86]「從」今音讀爲/ts‘ʊŋ˧˥/，中古反切爲「疾容切」，歸於平聲「鍾」韻。[footnoteRef:87]《說文》反切「慈用切」，歸入段氏第九部。[footnoteRef:88]依陳新雄古韻分部，「牙」「家」在第十三部「魚」韻，「墉」「訟」「從」在第十八部「東」韻。[footnoteRef:89]下列表說明之： [79:  〔宋〕陳彭年等著：《新校宋本廣韻》（臺北：洪葉文化，2001年），頁168。]  [80:  〔漢〕許慎撰，〔清〕段玉裁注：《說文解字注》（臺北：洪葉文化出版社，2016年10月），頁81。]  [81:  〔宋〕陳彭年等著：《新校宋本廣韻》（臺北：洪葉文化，2001年），頁35。]  [82:  說文，頁695]  [83:  〔宋〕陳彭年等著：《新校宋本廣韻》（臺北：洪葉文化，2001年），頁166。]  [84:  說文341]  [85:  〔宋〕陳彭年等著：《新校宋本廣韻》（臺北：洪葉文化，2001年），頁35。]  [86:  說文，頁100]  [87:  〔宋〕陳彭年等著：《新校宋本廣韻》（臺北：洪葉文化，2001年），頁36。]  [88:  〔漢〕許慎撰，〔清〕段玉裁注：《說文解字注》（臺北：洪葉文化出版社，2016年10月），頁390。]  [89:  陳新雄著：《聲韻學》（臺北：文史哲出版社，2007），頁978，983。] 

	押韻字
	今音
	廣韻反切及韻部
	說文反切及段氏十七部
	陳新雄三十二部

	牙
	/ja˧˥/
	五加切，平聲下九麻
	五加切，五魚
	十三魚

	墉
	/jʊŋ˥/
	餘封切，平聲上三鍾
	余封切，九東
	十八東

	家
	/tɕja˥/
	古牙切，平聲下九麻
	古牙切，五魚
	十三魚

	訟
	/sʊŋ˥˩/
	許容切，平聲上三鍾
	似用切，九東
	十八東

	從
	/ts‘ʊŋ˧˥/
	疾容切，平聲上三鍾
	慈用切，九東
	


王力先生認爲，《詩經》用韻特點之一爲「交韻」，「即兩韻交叉進行，單句與單句押韻，雙句與雙句押韻」。[footnoteRef:90]本詩末章押韻是不完全交韻[footnoteRef:91]，即「牙」與「家」押「魚」韻，「墉」與「訟」押「東」韻，末後兩句「訟」「從」亦押「東」韻。 [90:  王力著：《詩經韻讀 楚辭韻讀》（北京：中國人民大學出版社，2004），頁62。]  [91:  王力著：《詩經韻讀 楚辭韻讀》（北京：中國人民大學出版社，2004），頁65。] 


五、 結語
《禮記·經解》言：「溫柔敦厚，《詩》教也。」[footnoteRef:92]〈行露〉一詩顯示出文王德化下，貞心守禮的民風。今以白話譯之[footnoteRef:93]： [92: 〔漢〕鄭玄註，〔唐〕孔穎達正義：《禮記正義·經解》（杭州：浙江大學出版社，2019），卷五十八，頁1196。]  [93:  參考糜文開，裴普賢著：《詩經欣賞與研究》（臺北：三民書局，1958），頁91-92。] 

路上露水濕漉漉，我豈不想早趕路？只怕露水濕我褲！
誰說麻雀不生喙，怎會穿破我的屋？誰說你家無媒聘，不然怎能送監獄？縱使送我進監獄，親迎之禮仍不具。
誰說老鼠沒長牙？不然牆上怎打洞？誰說你家無媒聘，否則怎能促訴訟？縱使促成此訴訟，嫁你寧死不依從。
《禮記·昏義》曰：「敬慎重正，而后親之，禮之大體，而所以成男女之別」。[footnoteRef:94]正所謂本立而道生，源治而流清，婚禮之所以繁複，因顯出對其之恭敬。夫婦爲五倫之始，根本中正，萬物成理，否則失之毫釐，謬以千里也。且細思之，若真爲賢德君子，怎會自知失禮，反將未婚妻告上法庭？確予我們啓示。夫子曰：「聽訟，吾猶人也，必也使無訟乎。」[footnoteRef:95]古聖先賢制禮作樂，非爲約束，只爲引導人民回歸中正矣。若人人皆能守禮，也就用不着訴訟了，周公召公德化下，「天下安寧，刑錯四十餘年不用」[footnoteRef:96]，成康能爲，今人亦有何不可乎？ [94:  〔漢〕鄭玄註，〔唐〕孔穎達正義：〈昏義〉《禮記正義》（杭州：浙江大學出版社，2019），卷六十八，頁1416。]  [95:  〔魏〕何晏注，〔宋〕邢昺疏：《論語注疏》（十三經注疏整理委員會整理）（北京：北京大學，2000），卷十二，頁186。]  [96:  〔漢〕司馬遷撰：〈周本紀〉《史記》（北京：中華書局，1959），卷四，頁134。] 

